Nikolaus Barbie (25 Oktober 1913 - 25 September 1991) was 'n SS en Gestapo-funksionaris gedurende die Nazi-era. Hy was bekend as die Butcher of Lyon omdat hy die Franse gevangenes van die Gestapo persoonlik gemartel het terwyl hy in Lyon, Frankryk gestasioneer was. Na die oorlog het die Amerikaanse inligtingsdienste hom aangewend vir sy anti-marxistiese aktiwiteite en het ook sy ontsnapping na Bolivië gehelp. Die Wes-Duitse intelligensiediens het hom later gewerf. Daar word vermoed dat Barbie moontlik betrokke was by die Boliviaanse staatsgreep wat in 1980 deur Luis García Meza georkestreer is. Na die val van die diktatorskap het Barbie nie meer die beskerming van die regering in La Paz geniet nie en is in 1983 aan Frankryk uitgelewer, waar hy skuldig bevind is aan Misdade teen die Mensdom. Hy is op 25 September 1991 aan kanker in die gevangenis oorlede. Wikimedia Commons het meer media in die kategorie Klaus Barbie.